**Publiskā sarunu procedūra**

**„Ūdens patēriņa skaitītāju piegāde”**

 **(identifikācijas Nr.DŪ-2018/31)**

**NOLIKUMS**

# Vispārīgā informācija

* 1. Iepirkuma identifikācijas numurs: **DŪ-2018/31**
	2. Pasūtītājs– **sabiedrība ar ierobežotu atbildību „Daugavpils ūdens”**, reģistrācijas Nr.41503002432, Ūdensvada iela 3, Daugavpils, LV-5401.
	3. Kontaktpersonas par iepirkumu norisi - iepirkumu speciāliste Elvīra Grabovska, tālrunis 65407512, fakss 65425547, e-pasts: iepirkumu.komisija@daugavpils.udens.lv.
	4. Pasūtītāja prasībām atbilstošo piedāvājumu izvēles kritērijs: **zemākā cena**.
	5. Pretendents nav tiesīgs iesniegt piedāvājumu variantus.
	6. Piedāvājuma nodrošinājums ***nav*** paredzēts.
	7. Līguma izpildes garantija ***nav*** paredzēta.

# Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām

* 1. Iepirkuma priekšmets:preču piegāde saskaņā ar tehniskās specifikācijas (**1.pielikums**) un vispārīgās vienošanās **(4.pielikums)** prasībām.
	2. CPV kods:

 [38421100-3](https://www.iub.gov.lv/lv/iubcpv/parent/4420/clasif/main/) Ūdens skaitītāji.

* 1. Paredzamā līgumcena: **9 000,00 EUR (**bez PVN).
	2. Iepirkuma priekšmets ***nav*** sadalīts daļās.
	3. Piegādes vieta:SIA „Daugavpils ūdens”, Ūdensvada ielā 3, Daugavpilī, LV-5401, Latvijas Republika.
	4. Vispārīgās vienošanas darbības termiņš – **12 mēneši.**

# Informācija par iepirkumu

* 1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā http://www.daugavpils.lv
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisijas nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

# Piedāvājumu iesniegšanas kārtība

* 1. Piedāvājumu jāiesniedz personīgi vai nosūtot pa pastu, vai elektroniski, ja piedāvājums ir parakstīts ar drošu elektronisko parakstu un var būt arhivēts šifrētā zip-failā. (Attiecīgu rīku var ielādēt apmeklējot mājaslapu <https://www.7-zip.org/>).
	2. Ja piedāvājums ir sagatavot un iesniegts elektroniski un šifrēts, pretendents nodrošina zip-faila paroles nosūtīšanu pasūtītājam ne vēlāk par piedāvājuma iesniegšanas brīdi, bet ne agrāk par 20 minūtēm pirms piedāvājumu atvēršanas brīža drošības nolūkā uz norādīto pasūtītāja e-pasta adresi, norādot pretendenta nosaukumu un reģistrācijas numuru un norādot sūtījuma tēmā iepirkuma nosaukumu un identifikācijas numuru.
	3. Ja elektroniski sagatavots piedāvājums nav šifrēts, pasūtītājs neatbild par to, ka tas saturs var būt izpausts pirms piedāvājuma atvēršanas sēdes, kaut arī dara visu iespējamo, lai saglabāt piedāvājuma konfidencialitāti.
	4. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, Latvijas Republika, LV-5401, 107.kab., vai ja piedāvājums tiks sūtīts elektroniski - iepirkumu.komisija@daugavpils.udens.lv, norādot sūtījuma tēmā iepirkuma nosaukumu un identifikācijas numuru.
	5. Pasta sūtījumam jābūt nogādātam 4.4.punktā norādītajā adresē līdz 4.6.punktā noteiktajam termiņam un par to pilnu atbildību uzņemas pretendents.
	6. **Piedāvājuma iesniegšanas termiņš – līdz 2018.gada 27.decembrim plkst.9:00**
	7. Iesniegto piedāvājumu atvēršana notiks **2018.gada 27.decembrī plkst.10:00**, Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	8. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	9. Piedāvājumu vērtēšanu un lēmumu pieņemšanu komisijas veic slēgtā sēdē.
	10. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	11. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.6. punkts).

# Piedāvājuma noformēšana

* 1. Pretendents sagatavo un iesniedz piedāvājumu saskaņā ar iepirkuma procedūras dokumentu prasībām.
	2. Piedāvājums jāsagatavo latviešu valodā, vienā eksemplārā. Piedāvājumā iekļautos dokumentus var iesniegt citā valodā, šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību saskaņā ar spēkā esošo attiecīgo jomu regulējošo normatīvo aktu prasībām. Pretējā gadījumā komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.
	3. Piedāvājums jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

**SIA “Daugavpils ūdens”**

**Ūdensvada iela 3, Daugavpils , Latvija, LV – 5401**

**Piedāvājums iepirkuma procedūrai**

**“Ūdens patēriņa skaitītāju piegāde”**

**iepirkuma identifikācijas Nr. DŪ-2018/31**

**Neatvērt līdz 2018.gada \_\_\_ plkst\_\_\_\_**

**<Pretendenta nosaukums, juridiskā adrese un reģistrācijas numurs, kontaktpersona, tālrunis>**

Ja piedāvājumu iesniedz elektroniski, šo tekstu iekļauj elektroniskās vēstules pamattekstā.

* 1. Piedāvājuma sākumā pēc titullapas jābūt piedāvājuma satura radītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Visiem piedāvājumā iekļautajiem ***dokumentiem (izņemot piedāvājuma nodrošinājumu, ja tāds ir paredzēts)*** jābūt caurauklotiem un apzīmogotiem tā, lai tos nebūtu iespējams atdalīt, visām lapām jābūt sanumurētām. Piedāvājuma nodrošinājums, ja tāds paredzēts, iesniedzams kā atsevišķs dokuments.
	4. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
	5. Pieteikums, apliecinājums un finanšu piedāvājums jāsagatavo saskaņā ar iepirkuma procedūras nolikumam pievienotajām veidnēm.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds paredzēts).

# Prasības pretendentam un iesniedzamie dokumenti

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt iepirkuma līgumu.

|  |  |  |
| --- | --- | --- |
| **Nr.****p.k.** | **Prasības**  | **Iesniedzamā informācija, kas nepieciešama, lai Pretendentu novērtētu saskaņā ar minētajām prasībām:** |
| 6.1.1. | Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. | Reģistrācijas faktu par Latvijas Republikā reģistrēto pretendentu reģistrāciju atbilstoši normatīvo aktu prasībām, Pasūtītājs iegūs publiskās datubāzēs.Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. |
| 6.1.2. | Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. | Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS). |
| 6.1.3. | Pretendenta pieteikums dalībai iepirkumā, kas apliecina Pretendenta apņemšanos piegādāt preces saskaņā ar nolikuma prasībām.  | Pieteikums jāsagatavo atbilstoši pievienotajai veidnei (2.pielikums). Pieteikumu paraksta paraksttiesīgā vai pilnvarotā persona. Ja pieteikumu paraksta pilnvarotā persona, pieteikumam jāpievieno pilnvaras oriģināls vai apliecināta kopija. |
| 6.1.4. | Parakstīts tehniskais piedāvājums.  | Informācija par konkrētu piedāvāto preci (ražotājs, modelis), preces ražotāja vai tā pilnvarotā pārstāvja izsniegti dokumenti, kuri satur informāciju par ražotāja deklarētajiem preces īpašībām un tehniskajiem parametriem saskaņā ar tehnisko specifikāciju, kā arī normatīvajos aktos noteiktie attiecīgu institūciju izsniegtie dokumenti, kuri apliecina preces īpašības atbilstoši tehniskajā specifikācijā norādītajam.Piedāvājumu paraksta pretendenta vadītājs vai tā pilnvarota persona. |
| 6.1.5. | Parakstīts finanšu piedāvājums. | Parakstīts finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni (3.pielikums). Finanšu piedāvājums iesniedzams papīra formātā. Piedāvājums, kas iesniegts elektroniski, iesniedzams Excel formātā un tiek parakstīts ar drošo elektronisko parakstu. Piedāvājumu paraksta pretendenta vadītājs vai tā pilnvarota persona. |
| 6.1.6. | Ražotāja vai piegādātāja garantija. | Dokuments, kas apliecina ražotāja vismaz 2 gadu garantiju uz Precēm saskaņā ar iepirkuma procedūras tehnisko specifikāciju. |
| 6.1.7. | Dokuments, kas apliecina pretendenta paraksta tiesības un tā tiesības pārstāvēt iepirkumos.  | Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona. |

# Vispārīgā vienošanās

* 1. Iepirkuma rezultātā paredzēts noslēgt vispārīgo vienošanos saskaņā ar tās projektu, kurš pievienots nolikuma 4.pielikumā, ne vairāk kā ar **pieciem** (maksimālais skaits) pretendentiem, kuri būs piedāvājuši zemāko cenu. Vispārīgās vienošanās darbības termiņš – 12 mēneši no vispārīgās vienošanās parakstīšanas dienas.
	2. Saskaņā ar vispārīgās vienošanās nosacījumiem pēc pasūtītāja pieprasījuma par katru konkrētu pasūtījuma vienību tiks veikta atsevišķa cenu aptauja. Ar pretendentu, kurš piedāvās viszemāko cenu, tiks slēgts tiesiskais darījums par preces piegādi, šī cena nevar pārsniegt attiecīga pretendenta finanšu piedāvājumā norādīto.
	3. Uzvarējušajiem pretendentiem vispārīgā vienošanās jāparaksta 5 (piecu) darba dienu laikā no pasūtītāja nosūtītā uzaicinājuma parakstīt vispārīgo vienošanos izsūtīšanas dienas. Ja norādītajā termiņā uzvarētājs neparaksta vispārīgo vienošanos, tas tiek uzskatīts par atteikumu slēgt vispārīgo vienošanos. Tādā gadījumā vispārīgā vienošanās tiek piedāvāta noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.

# Piedāvājuma vērtēšana un izvēle

* 1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību pasūtītāja prasībām pēc dokumentiem, kas pretendentam jāiesniedz saskaņā ar šī nolikuma prasībām, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo.
	6. Iepirkumu komisija izvēlas **5 (piecus) piedāvājumus** no finanšu piedāvājumos norādītām zemākām cenām (EUR bez PVN), kas atbilst šajā nolikumā norādītajām pasūtītāja prasībām.

# Pretendenta pienākumi un tiesības:

* 1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTAIS”. Tādā gadījumā komisija vērtē grozīto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību nosūtot SIA “Daugavpils ūdens” 5 darba dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.

# Iepirkuma komisijas pienākumi un tiesības:

* 1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot aritmētiskās kļūdas pretendenta piedāvājumā, informējot par to pretendentu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents atsakās slēgt iepirkuma līgumu ar pasūtītāju.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā hhtp://[www.daugavpils.udens.lv](http://www.daugavpils.udens.lv/) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā http://www.daugavpils.lv

**Pielikumā:**

1.pielikums. Tehniskā specifikācija.

2.pielikums. Pieteikums dalībai iepirkuma procedūrā.

3.pielikums. Finanšu piedāvājuma sagatavošanas vadlīnijas un veidne.

4.pielikums. Vispārīgās vienošanas projekts.

## 1.pielikums. Tehniskā specifikācija.

**TEHNISKĀ SPECIFIKĀCIJA**

**Publiskās sarunu procedūras „Ūdens patēriņa skaitītāju piegāde”**

**ID Nr.DŪ-2018/31 ietvaros**

*Prasības piegādājamiem ūdens patēriņa skaitītājiem*

1) Ūdens patēriņa skaitītājiem jāatbilst 22.08.2006. Ministru kabineta noteikumu Nr.664 „Noteikumi par metroloģiskajām prasībām ūdens patēriņa skaitītājiem” prasībām, 12.04.2016. Ministru kabineta noteikumu Nr.212 „ Mērīšanas līdzekļu metroloģiskās prasības un to metroloģiskās kontroles kārtība” prasībām, kā arī jāatbilst Eiropas Parlamenta un Padomes 2004.gada 31.marta Direktīvas 2004/22/EC par mērinstrumentiem prasībām.

2) Ir jābūt vienstrūklas (Dn 15mm), pārējie (no Dn20 mm līdz Dn 50 mm) daudzstrūklu vai tilpumveida, pussausa tipa - skaitļošanas mehānisms glicerīnā. Drošības nolūkos skaitļošanas mehānismam nav jābūt aprīkotam ar magnītuzmavām vai citām detaļām, kurām piemīt magnētiskā saite. Skaitītājiem jābūt paredzētiem izmantošanai ārpus ēkas, respektīvi, ūdensmērīšanas akā un pie darba spiediena 16 bar. Skaitītājiem jābūt aprīkotiem ar pieslēguzgriežņu komplektu. Skaitītājs izmantojams patērēta augsta (300 C) ūdens daudzuma uzskaitei. Vienas iedaļas vērtība, x 0,0001.

3) Ūdens patēriņa skaitītājiem ir jābūt paredzētiem pieslēgšanai elektroniskai impulsu nolasīšanas iekārtai, bez gerkona kontaktu izmantošanas. Impulsu nolasītājam ir jābūt aprīkotam ar iespēju regulēt impulsu frekvenci (viens impulss uz 1L, viens impulss uz 10L un t.t.)

4) Ūdens patēriņa skaitītājiem ir jābūt sertificētiem izmantošanai Eiropas Savienībā, tiem ir veikta atbilstības novērtēšana un tie marķēti ar CE marķējumu un papildmarķējumu. Skaitītāju jutīgums ne zemāks par R=160.

5) Izgatavotāja kvalitātes sistēmai jāatbilst ISO 9001, kura ir apliecināta ar atbilstošiem sertifikātiem, kurus piešķīra akreditēta, neatkarīga organizācija.

6) Jābūt saderīgām ar bezvadu un tālvadības radio nolasīšanas sistēmu Arrow un programmu kompleksu IZAR@NET

**Piegādes vieta:** SIA „Daugavpils ūdens” Ūdensvada iela 3, Daugavpils.

**Piegādes termiņš: 30 (trīsdesmit) kalendāro dienu** laikā no pasūtījuma abpusējās akceptēšanas dienas.

**Piegādājamo ūdens patēriņa skaitītāju raksturojums:**

|  |  |  |  |
| --- | --- | --- | --- |
| Nr.p/k | Diametrs  | Korpusa garums (mm) bez savienojumiem | Skaits  |
| 1 | DN15  | 110 | 50 |
| 2 | DN20 | 130 | 50 |
| 3 | DN 20 | 190 | 300 |
| 4 | DN25 | 260 | 20 |
| 5 | DN 40 | 300 | 100 |
| 6 | DN 50 | 300 | 10 |

Izpildītājs garantē piegādātās Preces kvalitāti un nodrošina Preces ražotāja garantijas saistību izpildi attiecībā uz visām piegādātajām Precēm tādos termiņos un apjomā, kādā to deklarē šo Preču ražotājs.

## 2.pielikums. Pieteikums dalībai iepirkuma procedūrā.

**PIETEIKUMS DALĪBAI IEPIRKUMA PROCEDŪRĀ**

**Publiskās sarunu procedūras „Ūdens patēriņa skaitītāju piegāde”**

**ID Nr.DŪ-2018/31**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

**Informācija par pretendentu:**

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā *<iepirkuma procedūras nosaukums, identifikācijas Nr.>,*
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību izpildīt pakalpojumu saskaņā ar Pasūtītāja prasībām iepirkuma procedūrā *<iepirkuma procedūras nosaukums, identifikācijas Nr.>* un sniegt specifikācijā minēto pakalpojumu par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā līguma noslēgšanai, bet ne ilgāk kā līdz *<norādīt piedāvājuma derīguma termiņu saskaņā ar nolikuma prasībām>,*
* apliecina, ka piekrīt nolikumam pievienotā līguma projekta noteikumiem un ir gatavs līguma noslēgšanas tiesību piešķiršanas gadījumā noslēgt līgumu ar pasūtītāju saskaņā ar nolikumam pievienotā līguma noteikumiem;
* apliecina, ka nolikumam pievienotā līguma projekta noteikumi ir saprotami un pieņemami;
* pretendents (ja Pretendents ir fiziska vai juridiska persona), personālsabiedrība un visi personālsabiedrības biedri (ja Pretendents ir personālsabiedrība) vai visi personu apvienības dalībnieki (ja Pretendents ir personu apvienība) apliecina, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi.
* apliecina, ka visa piedāvājumā ietvertā informācija ir patiesa.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

## 3.pielikums. Finanšu piedāvājuma sagatavošanas vadlīnijas un veidne.

**FINANŠU PIEDĀVĀJUMA SAGATAVOŠANAS VADLĪNIJAS**

**Publiskās sarunu procedūras „Ūdens patēriņa skaitītāju piegāde”**

**ID Nr.DŪ-2018/31**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas attiecībā uz pakalpojumiem, kas tiks sniegti saskaņā ar tehnisko specifikāciju (**1.pielikums**). Pozīcijas iekļautām cenām jābūt attiecīgo pakalpojumu sniegšanas pilnām vērtībām, ieskaitot visas izmaksas, kas pretendentam varētu rasties, izpildot vispārīgās vienošanās nosacījumus.

**3.** Pakalpojuma cenā, ko veido veidnes izmaksu pozīcijas, jābūt iekļautiem visiem plānotajiem izdevumiem par preču piegādi, kas nepieciešami vienošanās izpildei pilnā apmērā un atbilstošā kvalitātē saskaņā ar LR normatīvajiem aktiem, atbildīgo institūciju prasībām un vienošanās noteikumiem, tai skaitā tehniskām specifikācijām.

**4.** Vienības cenā ir jāietver visas tādas tiešas un netiešas izmaksas, kas saistītas ar vispārīgās vienošanas prasību ievērošanu, piemēram, izpildes dokumentācijas sagatavošana un saskaņošana, transports, piegādes drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams vispārīgās vienošanās pilnīgai un kvalitatīvai izpildei.

**5.** Visas izmaksas, kas attiecināmas uz attiecīgas preces piegādi, ieskaitot tas, kuras minētas šo vadlīniju 4.punktā, jāsadala starp visām finanšu piedāvājuma kopsavilkuma summām.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.** **Vienības cenas nav fiksētas, tās ir maksimāli pieļaujamas attiecīgas preces piegādes cenas un tās var samazināties vispārīgās vienošanās izpildes laikā, bet ne otrādi.**

**8.** Finanšu piedāvājums iesniedzams papīra formātā.

**9.** Iepirkuma procedūras piedāvājuma vērtēšanas laikā pretendentu var lūgt iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi un jāīsteno vienošanās izpilde, vadoties no stingrākām prasībām.**

**FINANŠU PIEDĀVĀJUMA VEIDNE**

**Publiskās sarunu procedūras „Ūdens patēriņa skaitītāju piegāde”**

**ID Nr.DŪ-2018/31**

**ietvaros**

***Finanšu piedāvājumā norādītās cenas pasūtītājs izmanto piedāvājumu izvēlei vispārīgās vienošanās noslēgšanai. Norādītās cenas ir maksimāli pieļaujamās vispārīgās vienošanas darbības laikā. Pasūtītājs negarantē maksimālā apjoma un visu pozīciju iegādi vispārīgās vienošanās darbības laikā ne no katra piegādātāja atsevišķi, ne no visiem piegādātājiem kopā.***

|  |  |  |  |  |  |
| --- | --- | --- | --- | --- | --- |
| Nr.p/k | Diametrs  | Korpusa garums (mm) bez savienojumiem | Indikatīvais daudzums,**[[1]](#footnote-1)**gab. | Preces cena**[[2]](#footnote-2)**par 1 gab., EUR | KOPĀ**[[3]](#footnote-3)** |
| 1 | DN15  | 110 | 50 |  |  |
| 2 | DN20 | 130 | 50 |  |  |
| 3 | DN 20 | 190 | 200 |  |  |
| 4 | DN25 | 260 | 10 |  |  |
| 5 | DN 40 | 300 | 50 |  |  |
| 6 | DN 50 | 300 | 5 |  |  |
| **KOPĀ:[[4]](#footnote-4)** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pārstāvja amats, paraksts, atšifrējums)

## 4.pielikums. Vispārīgās vienošanās projekts.

**VISPĀRĪGĀ VIENOŠANĀS**

**par preču piegādi**

SIA “Daugavpils ūdens” vispārīgās vienošanās Nr.\_\_\_\_\_\_\_

<Izpildītājs> vispārīgās vienošanās Nr.\_\_\_\_\_\_\_

<Izpildītājs> vispārīgās vienošanās Nr.\_\_\_\_\_\_\_

<Izpildītājs> vispārīgās vienošanās Nr.\_\_\_\_\_\_\_

<Izpildītājs> vispārīgās vienošanās Nr.\_\_\_\_\_\_\_

<Izpildītājs> vispārīgās vienošanās Nr.\_\_\_\_\_\_\_

Sabiedrība ar ierobežotu atbildību “Daugavpils ūdens”, reģistrācijas Nr.41503002432, adrese Ūdensvada iela 3, Daugavpils, LV-5401, (turpmāk – Pasūtītājs) valdes locekļa Ģirta Kolendo personā, kas rīkojas uz Statūtu pamata no vienas puses,

un

Izpildītāji, kuri ieguvuši tiesības noslēgt vispārīgo vienošanos, pamatojoties uz iepirkumu komisijas lēmumu, kas pieņemts iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (turpmāk saukta par Iepirkumu) ietvaros:

1) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

2) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

3) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

4) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

5) (*nosaukums*) tās (*pārstāvis*) personā, kas Izpildītāju pārstāv uz (*pārstāvības pamats*);

turpmāk tekstā visi kopā saukti par Līdzējiem, noslēdz šo vispārīgo vienošanos (turpmāk tekstā – Vienošanās).

1. **Vienošanās mērķis un priekšmets**
	1. Vienošanās ir paredzēta kārtība*,* kādā Vienošanās darbības laikā Pasūtītājs no Vienošanos noslēgušo Izpildītāju loka izvēlēsies Izpildītājus, ar kuriem tiks slēgti attiecīgi Preču piegādes tiesiskie darījumi, kā arī šo tiesisko darījumu sastāvdaļas, to skaitā, bet ne tikai, noteikumi attiecībā uz piegādes priekšmetu, piegādes termiņu, cenu, garantijas, kvalitātes jautājumiem.
	2. Vienošanās priekšmets ir **ūdens patēriņa skaitītāju** (turpmāk saukti – Prece, Preces) **piegādes pakalpojumi** saskaņā ar tehnisko specifikāciju (**Vienošanās pielikums Nr.1**) un atbilstoši Pasūtītāja vajadzībām. Izpildītājam jāparedz Pasūtītāja tehniskajā specifikācijā neminētu, bet līdzīgu vai funkcionāli saistītu Preču piegādes nodrošināšana, tai plānojot 10% no Vienošanās cenas, t.i. \_\_\_\_\_\_ EUR <summa cipariem un vārdiem> bez pievienotās vērtības nodokļa (turpmāk – PVN).
	3. Vienošanās cena ir \_\_\_\_\_\_\_\_ EUR <summa cipariem un vārdiem> bez PVN. PVN tiek aprēķināts un maksāts atbilstoši normatīvajos aktos noteiktai nodokļa maksāšanas kārtībai. Pasūtītājam ir tiesības vienpusēji palielināt Vienošanās cenu, informējot par to Izpildītājus.
2. **Vienošanās darbības laiks**
	1. Vienošanās darbības laiks ir **12 (divpadsmit) mēneši**, termiņu skaitot no tās spēkā stāšanās dienas. Vienošanās stājas spēkā **tās parakstīšanas dienā.** Pēc Vienošanās darbības izbeigšanās ikviens Līdzējs ir atbildīgs par jebkādu saistību izpildīšanu, kas līdz tam palikušas neizpildītas un Vienošanās tiek uzskatīta par spēkā esošu, cik tālu tas nepieciešams vēl neizpildīto saistību satura un apjoma noteikšanai.
	2. Pasūtītājam ir tiesības vienpusēji pagarināt Vienošanās darbības termiņu līdz iepirkuma procedūras rezultātu paziņošanai par vienošanās priekšmeta iegādi, bet ne ilgāk kā par 2 mēnešiem, rakstveidā par to paziņojot Izpildītājiem.
3. **IZPILDĪTĀJU izvēles kārtība TIESISKO DARĪJUMU slēgšanai**
	1. Pasūtītājs izvēlas Izpildītājus, ievērojot Vienošanās noteiktās prasības.
	2. Lai izvēlētos konkrētu Izpildītāju noslēgtu tiesisko darījumu par Preces piegādi, Pasūtītājs nosūta Izpildītājiem Uzaicinājumu (Uzaicinājuma forma norādīta **Vienošanās pielikumā Nr.2**) iesniegt piedāvājumus konkrētā tiesiskā darījuma noslēgšanai.
		1. Uzaicinājums tiek nosūtīts elektroniskā formā. Uzaicinājums elektroniski tiek sūtīts uz Izpildītāja norādīto e – pasta adresi.
		2. Izpildītājs apstiprina Uzaicinājuma saņemšanas faktu, nosūtot paziņojumu uz Pasūtītāja norādīto e – pasta adresi. Šāda paziņojuma nosūtīšanu Izpildītājs nodrošina līdz tekošās darba dienas beigām (plkst.16:30), ja attiecīgs Uzaicinājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Uzaicinājums tika izsūtīts pēc plkst.12:00.
		3. Uzaicinājumā Pasūtītājs norāda Preces nosaukumu, apjomu, raksturojošos elementus, e – pasta adresi, uz kuru Izpildītājam ir jānosūta Piedāvājums. Uzaicinājumā var norādīt arī citu informāciju, ja tas nepieciešams.
	3. Pasūtīto Preču piegādes termiņš un piegādes vieta ir noteikti tehniskajā specifikācijā (**Vienošanās pielikums Nr.1**). Piegādes termiņš sāk tecēt no dienas, kad abi Līdzēji ir akceptējuši tiesisko darījumu, proti, Pasūtītājs ir aicinājis uzvarējušo Izpildītāju veikt pasūtītās Preces piegādi, informējot to par cenu aptaujas rezultātiem saskaņā ar Vienošanās noteikumiem.
	4. 3 (trīs) darba dienu laikā no attiecīgā Uzaicinājuma nosūtīšanas dienas Izpildītājs iesniedz Piedāvājumu saskaņā ar Piedāvājuma formu, kura norādīta **Vienošanās pielikumā Nr.3**.
		1. Piedāvājums tiek iesniegts elektroniskā formā. Piedāvājums elektroniski tiek sūtīts uz Pasūtītāja Uzaicinājumā norādīto e – pasta adresi.
		2. Pasūtītājs apstiprina Piedāvājuma saņemšanas faktu, nosūtot paziņojumu uz Izpildītāja norādīto e – pasta adresi. Šāda paziņojuma nosūtīšanu Pasūtītājs nodrošina līdz tekošās darba dienas beigām (plkst.16:30), ja attiecīgs Piedāvājums tika izsūtīts līdz plkst.12:00, vai līdz nākamās darba dienas plkst.12:00, ja attiecīgs Piedāvājums tika izsūtīts pēc plkst.12:00.
		3. Piedāvājumā ir jāsniedz informācija par visiem Pasūtītāja Uzaicinājumā norādītajiem aspektiem, atsevišķi norādot katras pasūtītās Preces piegādes cenu (bez PVN). Piedāvājumā Izpildītājs tāpat atsevišķi izdala kopsummu par tādu Preču piegādi, kuras ir minētas tehniskajā specifikācijā, kā arī aprēķina un norāda visu Piedāvājumā minēto Preču piegādes kopējo cenu.
		4. Piedāvājums ir jāiesniedz līdz attiecīga Piedāvājuma iesniegšanas termiņa beigām. Piedāvājumus, kuri ir iesniegti vēlāk, Pasūtītājs neizskata.
		5. Pasūtītājs nodrošina iesniegto Piedāvājumu konfidencialitāti līdz to vērtēšanas procesa sākumam.
	5. Pasūtītājs ne vēlāk kā 5 (piecu) darba dienu laikā pēc Piedāvājumu iesniegšanas termiņa beigām, izvērtējot Piedāvājumu atbilstību Uzaicinājumā un Vienošanās paredzētajām prasībām, izvēlas Izpildītāju (-us), ar kuru (-iem) tiks slēgts tiesiskais darījums par konkrētas Preces piegādi.
	6. Pasūtītājs pēc lēmuma pieņemšanas par Izpildītāja, ar kuru tiks slēgts tiesiskais darījums, izvēli iespējami ātri informē visus Izpildītājus, kas ir iesnieguši Piedāvājumus, par vērtēšanas rezultātiem. Uzvarējušo Izpildītāju vienlaicīgi ar vērtēšanas rezultātu paziņošanu aicina uzsākt tiesiskā darījuma par pasūtītās Preces piegādi izpildi **(tiesiskā darījuma akcepts)**. Rezultātu paziņošanai un aicinājuma nosūtīšanai piemērojami Vienošanās noteikumi par Uzaicinājuma nosūtīšanu Izpildītājam.
	7. Pasūtītājam nav pienākums Vienošanās darbības laikā iegādāties Preces no visām Tehniskajā specifikācijā norādītajām pozīcijām. Pasūtītājs pasūta Preces pēc nepieciešamības, ņemot vērā savas finansiālās iespējas. Jebkurā gadījumā pasūtījuma izdarīšana ir Pasūtītāja tiesības nevis pienākums. Vienošanās darbības laikā Pasūtītājs ir tiesīgs izdarīt neierobežotu pieprasījumu skaitu.
4. **PIEDĀVĀJUMU izvēle**
	1. Vērtējot Piedāvājumu, Pasūtītājs pārbauda tajā minēto Preču parametru un piegādes noteikumu atbilstību Pasūtītāja izvirzītajām prasībām. Neatbilstoši Piedāvājumi tiek noraidīti.
	2. Vērtējot Izpildītāju Piedāvājumus, Pasūtītājs salīdzina katra Piedāvājumā norādīto visu pasūtīto Preču piegādes kopējo cenu un izvēlas Piedāvājumu ar viszemāko Preču piegādes kopējo cenu.
	3. Ja Pasūtītājs vienā Uzaicinājumā ir pasūtījis vairākas tehniskajā specifikācijā minētas Preces (10% paredzēti tehniskajā specifikācijā nekvalificētas Preces piegādei), Izpildītājam ir jānodrošina Piedāvājuma iesniegšana par visām Uzaicinājumā minētajam Precēm. Ja Izpildītājs nenodrošina šā nosacījuma izpildi, tā Piedāvājums uzskatāms par neatbilstošu Pasūtītāja prasībām un tiek noraidīts.
5. **PREČu cena un norēķinu kārtība**
	1. Parakstot Vienošanos, Izpildītāji apņemas nepiedāvāt lielāku vienas attiecīgās Preces vienības cenu, kā to, ko katrs no Izpildītājiem ir norādījis Iepirkuma ietvaros iesniegtajā finanšu piedāvājumā (katra Izpildītāja finanšu piedāvājums pievienots **Vienošanās pielikumā Nr.4**).
	2. Slēdzot tiesiskos darījumus par Preču piegādi, avansa maksājums netiek paredzēts un šis nosacījums nav maināms.
	3. Attiecīgās pasūtītās Preces piegādes un šā pakalpojuma apmaksas procedūrā Līdzēji izmanto preču pavadzīmes-rēķinus, kurus Līdzēji paraksta, ja Pasūtītājs ir saņēmis pasūtīto Preci. Katrā preču pavadzīmē-rēķinā Izpildītājs norāda Iepirkuma un Vienošanās identificējošos datus, to skaitā (bet ne tikai) nosaukumu un numuru, Pasūtītājs ir tiesīgs atteikt pieņemt un/vai parakstīt preču pavadzīmi-rēķinu bez minētajiem rekvizītiem.
	4. Par piegādātajām Precēm Pasūtītājs ar Izpildītāju norēķinās ar bankas starpniecību. Ne vēlāk kā 30 (trīsdesmit) dienu laikā pēc kvalitatīvu un Pasūtītāja prasībām atbilstošu Preču piegādes un preču pavadzīmes-rēķina abpusējās parakstīšanas, Pasūtītājs pārskaita Izpildītāja bankas norēķinu kontā summu, kas ir vienāda ar attiecīgu piegādāto Preču vērtību (cenu).
	5. Ja Izpildītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	6. Ja Pasūtītājs nepilda savas no Vienošanās izrietošas saistības, tas maksā līgumsodu 0,1% apmērā no attiecīga tiesiskā darījuma summas par katru saistību izpildes nokavējuma dienu, bet ne vairāk kā 10% no attiecīga tiesiskā darījuma summas.
	7. Līgumsoda samaksa neatbrīvo Līdzējus no līgumsaistību izpildes. Līgumsoda piemērošana netiek uzskatīta par zaudējumu atlīdzību. Pasūtītājam ir tiesības ieturēt aprēķināto līgumsodu no jebkurām Izpildītājam izmaksājamām summām.

**6. PREču PIEGĀDES, KVALITĀTES ATBILSTĪBAS PĀRBAUDEs UN ATGRIEŠANAS KĀRTĪBA**

6.1. Preces pieņemšana notiek Pasūtītāja pārstāvja klātbūtnē, piedaloties Izpildītāja pārstāvim. Par konkrētu Preces piegādes dienu Izpildītājs rakstiski informē Pasūtītāju vismaz 3 (trīs) darba dienas iepriekš. Par atklātiem trūkumiem vai savstarpējām pretenzijām tiek sastādīts akts. Pasūtītājs nepieņem Vienošanās nosacījumiem neatbilstošu Preci.

6.2. Ja Preces pieņemšanas laikā jebkura no Pusēm konstatē, ka Prece ir bojāta, nekvalitatīva vai citādi neatbilst Vienošanās nosacījumiem, Izpildītājs novērš šo trūkumu 10 dienu laikā no tā atklāšanas dienas. Atklāto trūkumu novēršana neietekmē Vienošanās noteikto Preces piegādes termiņu, līdz ar ko neatbrīvo Izpildītāju no negatīvajām sekām, kas izriet no šā termiņa neievērošanas.

6.3. Pasūtītājs ir tiesīgs atdot atpakaļ Preci, kuras neatbilstību Pasūtītāja prasībām nav bijis iespējams konstatēt Preces pieņemšanas brīdī, bet Izpildītājam ir pienākums to apmainīt pret derīgu viena mēneša laikā no preču pavadzīmes-rēķina abpusējās parakstīšanas dienas.

6.4. Izpildītājs uzņemas atbildību par piegādātās Preces atbilstību Uzaicinājumā un tehniskajā specifikācijā minētajām īpašībām.

6.5. Izpildītājs garantē piegādātās Preces kvalitāti un nodrošina Preces ražotāja garantijas saistību izpildi attiecībā uz visām piegādātajām Precēm tādos termiņos un apjomā, kādā to deklarē šo Preču ražotājs.

**7. Pasūtītāja pienākumi**

7.1. Samaksāt tiesiskā darījuma summu Izpildītājam par kvalitatīvas, Pasūtītāja prasībām atbilstošas, kvalitatīvas Preces piegādi saskaņā ar Uzaicinājuma, Piedāvājuma un Vienošanās nosacījumiem.

7.2. Nelikt Izpildītājam šķēršļus Vienošanās nosacījumu izpildei.

7.3. Pieņemt Preci, parakstot Izpildītāja iesniegto preču pavadzīmi-rēķinu, ja Izpildītājs ir piegādājis kvalitatīvu, Pasūtītāja prasībām atbilstošu Preci bez jebkādiem defektiem Vienošanās noteiktajā kārtībā.

7.4. Nodrošināt objektīvu un taisnīgu procedūru tiesisku darījumu slēgšanai saskaņā ar Vienošanās paredzētajām prasībām.

7.5. Savlaicīgi un pēc būtības sniegt informāciju Izpildītājiem par Vienošanās darbību.

**8. IZPILDĪtāju pienākumi**

8.1. Piegādāt Pasūtītāja prasībām atbilstošu kvalitatīvu Preci Pasūtītājam saskaņā ar Uzaicinājuma, Piedāvājuma, tehniskās specifikācijas un Vienošanās nosacījumiem, ievērojot Preces transportēšanas noteikumus.

8.2. Nodot Pasūtītājam Preces ražotāja, kontrolējošās iestādes vai citas institūcijas izsniegtos dokumentus, kas apliecina Preces atbilstību noteiktiem standartiem, izskaidro Preces darbības principus un/vai drošības noteikumus, kā arī izsniegt Pasūtītājam citus dokumentus, kuri tam varētu būt noderīgi Preces ekspluatācijas laikā (sertifikāti, darba instrukcijas u.c.).

8.3. Nodot Preci Pasūtītājam, parakstot preču pavadzīmi-rēķinu.

8.4. Pēc Pasūtītāja pieprasījuma iespējami ātrāk sniegt papildu informāciju par Piedāvājumā norādītajiem aspektiem.

8.5. Ievērot patiesas un godīgas konkurences principus Vienošanās laikā.

**9. Vienošanās izmaiņas, atkāpšanās no Vienošanās**

9.1. Jebkuras izmaiņas Vienošanās tekstā stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Izpildītāji, izņemot Vienošanās cenas grozīšanu un Vienošanās termiņa pagarināšanu.

9.2. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta.

9.3. Pasūtītājam ir tiesības vienpusēji atkāpties no Vienošanās ar konkrētu Izpildītāju, atstājot to spēkā ar citiem Izpildītājiem, ja šis Izpildītājs apzināti sniedzis nepatiesu informāciju Pasūtītājam, nav ievērojis godīgas konkurences principus, Vienošanās laikā divas vai vairāk reizes neiesniedza Piedāvājumu vai nespēja nodrošināt atbilstošu tiesiskā darījuma izpildi, vai arī veicis citas prettiesiskas darbības*.*

9.4.Pasūtītājam vienpusēji atkāpjoties no Vienošanās, Pasūtītājs par to rakstveidā brīdina attiecīgu (-us) Izpildītāju (-us) vismaz 1 (vienu) mēnesi iepriekš.

9.5. Ja Vienošanās darbības laikā rodas situācija, kad neviens no Izpildītājiem atkārtoti nav iesniedzis Piedāvājumu par vienas un tās pašas vairākos Uzaicinājumos norādītās Preces piegādi, Pasūtītājs, nolūkā veicināt Vienošanās nosacījumu turpmāku izpildi, ir tiesīgs pēc katra Izpildītāja attiecīga rakstveida apstiprinājuma saņemšanas vienpusējā kārtā izdarīt atbilstošus grozījumus Vienošanās, ja to izdarīšana būtiski nemaina līdz šim pastāvošo Vienošanās priekšmetu, cenu un Preču piegādes procedūru.

**10. Strīdu risināšanas kārtība**

10.1. Jebkuri no Vienošanās izrietoši strīdi, kas rodas starp Pasūtītāju un Izpildītāju, tiek sākotnēji risināti savstarpēju sarunu ceļā.

10.2. Ja strīdu nav iespējams risināt sarunu ceļā, tas tiek risināts Latvijas Republikas tiesā saskaņā ar attiecīgajiem normatīvajiem aktiem.

**11. Nepārvarama vara**

11.1. Līdzēji tiek atbrīvoti no Vienošanās nosacījumu izpildes, ja tā cēlonis ir nepārvarama vara – no Līdzēju gribas neatkarīgi notikumi, kuru iestāšanās nav atkarīga no Līdzēju gribas un iespējām tos kontrolēt, un kuru rezultātā Vienošanos vairs nav iespējams izpildīt. Pie šādiem notikumiem ir pieskaitāmi arī, bet ne tikai, stihiskas nelaimes (dabas katastrofas), streiki, karadarbība, būtiskas un neparedzamas izmaiņas likumdošanas aktos, valsts un pašvaldību varas institūciju izdotie normatīvie akti un lēmumi ciktāl tie ir attiecināmi uz Līdzējiem.

11.2. Līdzējs, kurš nepārvaramās varas dēļ nevar izpildīt savas saistības, 3 (trīs) darba dienu laikā par to informē otru Līdzēju, un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

11.3. Ja nepārvaramas varas apstākļu dēļ Vienošanāsnedarbojas ilgāk par 3 (trīs) mēnešiem, katram Līdzējam ir tiesības atteikties no tās izpildes, par to rakstveidā brīdinot otru Līdzēju vismaz 15 (piecpadsmit) darba dienas iepriekš. Šajā gadījumā neviens no Līdzējiem nevar prasīt atlīdzināt zaudējumus, kas radušies šīs Vienošanās laušanas rezultātā.

**12. Līdzēju atbildība un citi nosacījumi**

12.1. Līdzēji ir atbildīgi par savu no Vienošanās izrietošo saistību izpildi, un tiem ir pienākums savstarpēji atlīdzināt zaudējumus, kas ir radušies to vainas dēļ.

12.2. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Vienošanās minētajiem Līdzēja rekvizītiem, telefona, faksa numurs, e-pasta adrese, adrese u.c., tad Līdzējs nekavējoties rakstiski paziņo par to otram Līdzējam*.* Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Vienošanās esošo informāciju par otru Līdzēju. Šajā apakšpunktā minētie nosacījumi attiecas arī uz Vienošanās un tā pielikumos minētajiem Līdzēju pārstāvjiem un to rekvizītiem.

12.3. Līdzēju reorganizācija vai to vadītāju maiņa nav obligāts pamats Vienošanās pārtraukšanai vai izbeigšanai. Gadījumā, ja kāds no Līdzējiem tiek reorganizēts vai likvidēts, Vienošanās ar otra Līdzēja piekrišanu var palikt spēkā un tās noteikumi tādā gadījumā ir saistoši Līdzēja tiesību un saistību pārņēmējam, ja aizstāšana notikusi atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

12.4. Līdzēji par Vienošanās iepriekšējā apakšpunktā minētās situācijas iestāšanās iespējamību savstarpēji brīdina viens otru 1 (vienu) mēnesi iepriekš.

12.5. Ar Vienošanās izpildi saistītos jautājumus risina šādi Līdzēju pilnvarotie pārstāvji:

12.5.1. Pasūtītāja pilnvarotais pārstāvis ir \_\_\_\_\_\_\_\_\_\_\_\_\_\_\_\_\_\_\_;

12.5.2. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.5.3. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.5.4. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.5.5. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_;

12.5.6. Izpildītāja \_\_\_\_\_\_\_\_ pilnvarotais pārstāvis ir \_\_\_\_\_\_\_\_\_\_\_\_\_\_\_.

12.6. Līdzēju pilnvarotajiem pārstāvjiem ir šādas tiesības un pienākumi:

12.6.1. nosūtīt un saņemt Uzaicinājumu, Piedāvājumu, apstiprināt to saņemšanu Vienošanās noteiktajā kārtībā;

12.6.2. nodot un pieņemt Preci, pārbaudot tās stāvokli un atbilstību Vienošanās un tiesiskā darījuma par Preces piegādi noteikumiem, iesniegt, pieņemt un parakstīt preču pavadzīmi-rēķinu, kā arī Vienošanās noteiktajos gadījumos atteikt to darīt;

12.6.3. risināt jautājumus, kas saistīti ar nekvalitatīvu piegādes pakalpojumu sniegšanu.

12.7. Ar tiesiskā darījuma slēgšanu Vienošanās tekstā jāsaprot attiecīgas Preces piegādes Līdzēju abpusējs saskaņā ar Vienošanās noteikumiem izdarīts apstiprinājums (akcepts), ar kuru starp Līdzējiem ir panākta vienošanās par Preces piegādes kā tiesiskā darījuma sastāvdaļām. Šāda tiesiskā darījuma noteikumus prioritātes secībā veido Vienošanās, Pasūtītāja attiecīgs Uzaicinājums un tam atbilstošs Pretendenta Piedāvājums.

12.8. Vienošanās ir sagatavota uz \_\_\_\_\_\_\_\_ lapām ar 4 (četriem) pielikumiem, \_\_\_\_ eksemplāros ar vienādu juridisko spēku. Pie katra no Līdzējiem glabājas 1 (viens) Vienošanās eksemplārs.

12.9. Pie šīs vienošanās ir pievienoti šādi pielikumi, kas ir tās neatņemamas sastāvdaļas:

12.9.1. Pielikums Nr.1 – **Tehniskā specifikācija**;

12.9.2. Pielikums Nr.2 – **Uzaicinājuma iesniegt piedāvājumus forma**;

12.9.3. Pielikums Nr.3 – **Iesniedzamā Piedāvājuma forma**;

12.9.4. Pielikums Nr.4 - **Izpildītāju iesniegtie finanšu piedāvājumi.**

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Ģirts Kolendo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums  |
| **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums | **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums |
| **IZPILDĪTĀJS:** *<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Izpildītāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Paraksts, parakstīšanas vieta un datums |  |

**Pielikums Nr.2 – Uzaicinājuma iesniegt piedāvājumus forma**

**UZAICINĀJUMS IESNIEGT PIEDĀVĀJUMU**

(iepirkuma identifikācijas Nr. \_\_\_\_\_\_\_\_\_\_)

Daugavpilī, 201\_.gada

Lūdzu iesniegt piedāvājumu tiesiskā darījuma noslēgšanai saskaņā ar iepirkuma procedūras „\_\_\_\_\_\_\_\_\_\_\_\_\_\_\_\_\_\_\_\_” (identifikācijas Nr.\_\_\_\_\_\_\_\_\_\_\_\_) rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_

**Pasūtītāja pieprasījums:**

1. Preces apraksts:

| Nr p.k. | Preces nosaukums | Preces apraksts (atbilstoši Vienošanās priekšmetam) | Skaits |
| --- | --- | --- | --- |
|  | (*nosaukums*) | <*Pasūtītājs norāda aprakstu>* |  |

1. e - pasta adrese piedāvājuma iesniegšanai - (*e – pasta adrese*)
2. Cita informācija (ja nepieciešams)

|  |
| --- |
| **Pasūtītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pielikums Nr.3 – Iesniedzamā Piedāvājuma forma**

**PIEDĀVĀJUMA FORMA**

(iepirkuma identifikācijas Nr. \_\_\_\_\_\_\_\_\_\_\_)

(*vieta*), 201\_.gada (*datums*)

Pasūtītājs – (*nosaukums*)

Izpildītāja (*izpildītāja nosaukums*) piedāvājums tiesiskā darījuma noslēgšanai saskaņā ar iepirkuma procedūras „\_\_\_\_\_\_\_\_\_\_\_\_\_\_\_\_\_” (identifikācijas Nr. \_\_\_\_\_\_\_\_\_\_\_\_\_\_\_\_\_\_) rezultātā noslēgto Vispārīgo vienošanos Nr.\_\_\_\_\_\_\_\_\_\_\_\_

(*Izpildītāja nosaukums*) apņemas piegādāt pieprasīto Preci (*piegādes vieta*, *termiņš saskaņā ar Vienošanās noteikumiem*).

(*Izpildītāja nosaukums*) apņemas piegādāt Preci saskaņā ar Pasūtītāja pieprasījumu par šādu cenu:

| Nr p.k. | Preces nosaukums | Preces apraksts (atbilstoši Vienošanās tehniskajai specifikācijai) | Skaits  | Piedāvātā cena par 1 vienību, EUR (bez PVN) | KOPĀ (bez PVN): |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
| **KOPĀ (bez PVN):** |  |

Cita informācija (ja nepieciešams)

|  |
| --- |
| **Izpildītāja kontaktpersona** |
| *Kontaktpersonas rekvizīti* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Atsevišķas preces indikatīvais daudzums ir paredzēts vienīgi iesniegto pretendentu piedāvājumu salīdzināšanai, nav uzskatāms par paredzamo un nav saistošs vispārīgās vienošanās slēdzējiem. [↑](#footnote-ref-1)
2. **Preces cena par 1 gab.** **ir saistoša vispārīgās vienošanās slēdzējiem, tā ir maksimālā pieļaujamā vienības cena pirmā vienošanas darbības gada laikā un var samazināties vienošanas darbības laikā, bet nevar palielināties.**  [↑](#footnote-ref-2)
3. Aprēķinātā kopsumma par noteiktas atsevišķas preces daudzumu ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo un nav saistoša vispārīgās vienošanās slēdzējiem. [↑](#footnote-ref-3)
4. Aprēķinātā kopsumma ir paredzēta vienīgi iesniegto pretendentu piedāvājumu salīdzināšanai, nav uzskatāma par paredzamo līgumcenu un nav saistoša vispārīgās vienošanās slēdzējiem. [↑](#footnote-ref-4)